מרגוט קלסטיל לפלר

מרגוט קלסטיל לפלר (בגרמנית: Margot Klestil-Löffler; נולדה ב-4 במרץ 1954) היא דיפלומטית אוסטרית.

ביוגרפיה
לפלר נולדה באוסטריה תחתית לזוג הורים חוואים. היא עבדה כדיפלומטית במוסקבה ולאחר מכן החלה לעבוד במשרדו של תומאס קלסטיל. היא ניהלה את קמפיין הבחירות של קלסטיל לנשיאות אוסטריה בשנת 1992, שהסתיים בניצחון.

במהלך כהונתו הראשונה של קלסטיל כנשיא אוסטריה, פורסם בתקשורת שהוא מנהל רומן עם לפלר. לאחר מכן התגרש מאשתו, וב-1998 הם נישאו.

היא החלה לשמש כגברת הראשונה של אוסטריה, אך המשיכה את עבודתה במשרד החוץ, היא חדלה מלהיות הגברת הראשונה ב-2004 עם מות בעלה סמוך לפני מועד סיום הקדנציה השנייה שלו.

באותה שנה החלה לשמש כשגרירת אוסטריה בצ'כיה. ב-2009 נכנסה לתפקיד של שגרירת אוסטריה ברוסיה, במסגרת תפקידה פתחה ספרייה אוסטרית באוניברסיטה בניז'ני נובגורוד.

קישורים חיצוניים

הערות שוליים

ילידות 1954
בני זוג של מנהיגי מדינות
שגרירים ברוסיה
שגרירי אוסטריה בצ'כיה